Príloha č.4 k Súťažným podkladom

**Pravidla na uplatňovanie kritérií**

(Zhodné pre obe časti)

Časť č 1. – Udržiavacie stavebné práce, služby – Bratislavský kraj

Časť č 2. – Udržiavacie stavebné práce, služby – útvary SE MV SR

**vyhodnocovanie návrhov na plnenie kritéria na vyhodnotenie ponúk**

Komisia na vyhodnotenie ponúk prostredníctvom rozhrania elektronického prostriedku JOSEPHINE automatizovaným spôsobom v súlade so zákonom o verejnom obstarávaní vyhodnotí ponuky uchádzačov podľa kritérií na vyhodnotenie ponúk (ďalej len ako „kritéria“) určené v oznámení o vyhlásení verejného obstarávania a na základe pravidiel uplatnenia kritérií určených v týchto súťažných podkladoch.

Všetky jednotky, ako aj návrh na plnenie kritéria uvedené v ponuke uchádzača podľa predmetných súťažných podkladov musia byť zaokrúhlené na dve desatinné miesta.

**Kritérium č.1: „Zľava na položky prác a dodávok z programu Cenkros\*“** vyjadrené v %, (Tabuľka č.1) Na základe cenníka ktorý bude pri tvorbe ceny uchádzač používať (\*napr. ODIS, Cenkros a pod)

Váhovosť: **80,00 %** (maximálny počet 80 bodov)

Elektronický prostriedok JOSEPHINE automaticky pridelí maximálny počet bodov (80) ponuke uchádzača s najvyššou percentuálnou zľavou na položky prác a dodávok z cenníka Cenkros a pri ostatných ponukách počet bodov určí úmerou, t.j. počet bodov vyjadrí ako podiel navrhovanej percentuálnej zľavy z cenníka Cenkros a najvyššej navrhovanej percentuálnej zľavy z cenníka Cenkros, ktorý prenásobí maximálnym počtom bodov (80) pre dané kritérium.

Vzorec pre výpočet počtu bodov za percentuálnu zľavu na položky prác a služieb z cenníka Cenkros v rámci príslušnej časti predmetu zákazky:

|  |  |  |
| --- | --- | --- |
|  | perc. zľava na položky prác a dodávok z programu Cenkros v % príslušnej vyhodnocovanej ponuky |  |
| počet bodov za kritérium č.1 = | ------------------------------------------------------------------- | x váhovosť kritéria |
|  | najvyššia perc. Zľava na položky prác a dodávok z programu Cenkros vyjadrené v % |  |

**Kritérium č.2:** **Kalkulačný vzorec –nepriame náklady a zisk vyjadrené v %**

Váhovosť: **20,00 %** (maximálny počet 20 bodov)

Elektronický prostriedok JOSEPHINE automaticky pridelí maximálny počet bodov (20 ponuke s najnižším priemerom nepriamych nákladov a zisku vyjadreného v (%) pri ostatných ponukách počet bodov určí úmerou, t.j. počet bodov vyjadrí ako podiel ponuky s najnižším priemerom nepriamych nákladov a zisku vyjadreného v (%) a navrhovaním priemerom nepriamych nákladov a zisku vyjadreného v (%), ktorý prenásobí maximálnym počtom bodov (20) pre dané kritérium

Elektronický prostriedok JOSEPHINE v tejto časti automatizovane označí ponuku s najväčším počtom bodov (súčet bodov za kritérium č.1 a  č.2) za prvú v poradí, ponuku s druhým najväčším počtom bodov za druhú, ponuku s tretím najväčším počtom bodov za tretiu, atď.

V prípade rovnosti dosiahnutých bodov u viacerých uchádzačov, rozhoduje o poradí ponúk počet bodov dosiahnutých za kritérium č.1